Բանկային համակարգում առաջարկվող ծառայությունների վրա հիմնված մրցակցությանը այժմ փոխարինելու է գալիս նոր տեխնոլոգիաների ու գների վրա հիմնված մրցակցությունը: Տեխնոլոգիական լուծումներով հագեցած մեծ կապիտալ ունեցող բանկերը փոխելով ծառայությունների ծավալը և գնային սպեկտրը փոխում են նաև մատուցվող ծառայությունների արագությունը և արդյունավետությունը՝ դրանով իսկ բարձրացնելով հաճախորդների բավարարվածության աստիճանը: Նման մրցակցային շուկայում գոյատևելու համար բանկերը պետք է օպտիմալ կերպով գնահատեն իրենց արդյունավետությունը: Շուկային բնորոշ ներքին ամենաէական գործոնը, որը կարող է յուրաքանչյուր բանկի մրցակցային արդյունավետության համար որոշիչ նշանակություն ունենալ՝ մարդկային ռեսուրսների կառավարման /ՄՌԿ/ գործոնն է: